ועדת החוקה, חוק ומשפט, כנסת 25, פרוטוקול מספר 134, 2023-07-23 00:00

שמחה רוטמן: אני פותח את ישיבת הוועדה בנושא: תיקון טעות בחוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023 - פרק גבייה ממשלתית

שמחה רוטמן:  אנחנו נמצאים פה רק באשמתו של חבר הכנסת גלעד קריב, כי מדובר בתיקון טעות שנובע ממהלך שקרה בכנסת הקודמת תחת ניצוחו שיצר איזו שהיא סתירה שלא שמנו לב אליה

שמחה רוטמן:  זו טעות ניסוחית בין מה שהתעסקתם איתו  בכנסת הקודמת לבין מה שתיקנו בכנסת הזאת

שמחה רוטמן:  אנחנו לא באווירה של האשמות, אלא בלנסות לייצר הרמוניה בתיקוני הטעויות בין יושב ראש הוועדה הקודם ליושב ראש הנוכחי

שמחה רוטמן:  אדוני היועץ המשפטי, אם תוכל להסביר לנו את מהות התיקון

אלעזר שטרן: נפלה טעות בשלב הניסוח שלנו

אלעזר שטרן:  גם במסגרת חוק הדיוור הדיגיטלי תוקן סעיף 5 לחוק המרכז לגביית קנסות וגם במסגרת חוק ההסדרים, בפרק של ניהול הגבייה, לכן כדי ליצור הרמוניה בין שני התיקונים האלה לסעיף 5 - -     

גלעד קריב: אני רוצה להדגיש שחוסר תשומת הלב היא בכהונתו של היו"ר הנוכחי

אלעזר שטרן: חוסר תשומת הלב היא שלנו, של הלשכה המשפטית, של הניסוח שלנו

גלעד קריב: אל תתנדב לקחת גרם אחד של אשמה מהיושב ראש המכהן

שמחה רוטמן: יש הבדל בין אשמה לאחריות

שמחה רוטמן:  האחריות היא עלי, האשמה היא עליך, גלעד

אלעזר שטרן: הובהר בסעיף 5 שהשליחה של ההודעות במסגרת הליך הגבייה, שההמצאה לפי תקנות סדר הדין האזרחי תוכל להיעשות כאשר ההוראות בעניין הדיוור הדיגיטלי ייכנסו לתוקף גם בצורה דיגיטלית

אלעזר שטרן:  פשוט התוספת הזאת שזה יוכל להיעשות לפי חוק הדיוור הדיגיטלי נוספה בתוך סעיף 5

אלעזר שטרן:  בגלל שהעלינו את ההגדרה של מה זאת המצאה לסעיף ההגדרות, יוצא שכרגע התוכן מוסב על המקום הלא נכון, מוסב על סעיף 5 במקום על ההגדרה שבסעיף 1

אלעזר שטרן:  אין שינוי בתוכן, זה רק מיקום לא נכון

שמחה רוטמן: בהחלט מדובר בתיקון טעות ניסוח שאינה משנה את כוונת המחוקק או את כוונת היו"ר הקודם והיו"ר הנוכחי

שמחה רוטמן:  הודעתי שנבצע על העניין הזה הצבעה רק אם הדבר הזה יהיה מוסכם

שמחה רוטמן:  אם אין התנגדות נעבור להצבעה

שמחה רוטמן:  מי בעד תיקון הטעות, ירים את ידו? מי נגד, מי נמנע?      

שמחה רוטמן: בעד – 2  

שמחה רוטמן: נמנעים – אין  

שמחה רוטמן: אני קובע כי הוועדה אישרה את תיקון הטעות וזה יועבר למליאה בהתאם לחוק ולתקנון הכנסת

שמחה רוטמן:  תודה רבה לכל הנוכחים, ישיבה זו נעולה